**Nota informativă**

 **la proiectul hotărârii Guvernului cu privire la aprobarea Planului de acțiuni pentru anii 2024-2025, privind implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025**

|  |
| --- |
| **1.Denumirea autorului şi, după caz, a participanţilor la elaborarea proiectului** |
| Ministerul Agriculturii și Industriei Alimentare |
| **2. Condiţiile ce au impus elaborarea proiectului de act normativ şi finalităţile urmărite** |
| Prin Hotărârea Guvernului 864/2020 a fost aprobat Programul de îmbunătățiri funciare în scopul asigurării managementului durabil al resurselor de sol pentru anii 2021-2025.De asemenea, a fost aprobat Planul de acțiuni pentru anii 2021-2023.În scopul implementării Planul de acțiuni pentru anii 2021-2023, de către Ministerul Agriculturii și Industriei Alimentare, au fost elaborate și aprobate anual Calendare a activităților ce urmează a fi întreprinse, întru executarea acțiunilor (măsurilor), stabilite în Planul de acțiuni pentru anii 2021-2023, privind Programului de îmbunătățiri funciare în scopul asigurării managementului durabil al resurselor de sol pentru anii 2021- 2025, aprobat prin Hotărârea Guvernului nr. 864/2020, care stabilesc expres acțiuni pentru autorităţile/instituţiile responsabile de implimentare.Astfel, în Planul de acțiuni pentru anii 2021-2023, au fost stabiliți următorii indicatori de rezultat:

|  |  |
| --- | --- |
| **Indicatorii de rezultat ce au fost stabiliți în Planul de acțiuni pentru anii 2021-2023.** | **Indicatorii de rezultat ce au fost realizați în Planul de acțiuni pentru anii 2021-2023.** |
| 1) reabilitarea învelișurilor de ierburi, ameliorarea pășunilor, reabilitarea terenurilor degradate, a fâșiilor de filtrare, decontaminarea terenurilor poluate, înierbarea teraselor, pe o suprafață de **150** ha pentru amenajarea, decontamina şi menţinerea zonelor-tampon cultivate cu iarbă și pentru prevenirea deteriorării fizice a solului; | 1) reabilitarea învelișurilor de ierburi, ameliorarea pășunilor, reabilitarea terenurilor degradate, a fâșiilor de filtrare, decontaminarea terenurilor poluate, înierbarea teraselor, pe o suprafață de **27,2** **ha**. |
| 2) împădurirea suprafețelor supuse alunecărilor de teren pe o suprafață de **162** ha pentru prevenirea, combaterii și stabilizării alunecărilor de teren; | Nu a fost realizat. |
| 3) amenajările antierozionale hidrotehnice și fitoameliorative pe o suprafață de **935** ha pentru prevenirea proceselor de degradare a solului; | Nu a fost realizat. |
| 4) înființarea/reabilitarea fâșiilor forestiere de protecție paravânt pe o suprafață totală de **65/25** ha pentru protejarea solul împotriva eroziunii eoliene; | 3) înființarea/reabilitarea fâșiilor forestiere de protecție paravânt pe o suprafață totală de **32 ha** pentru protejarea solului împotriva eroziunii eoliene; |
| 5) crearea plantațiilor agrosilvice pe o suprafață de **30** hapentru protejarea terenurilor agricole de *eroziune*; | 4) crearea plantațiilor agrosilvice pe o suprafață de **71,17** **ha** pentru protejarea terenurilor agricole de *eroziune*; |
| 6) crearea fâșiilor riverane de protecție a apelor pe o suprafață de **30** ha pentru protejarea terenurilor agricole de *eroziune și va proteja apele*; | 5)crearea fâșiilor riverane de protecție a apelor pe o suprafață de **51,17** **ha** pentru protejarea terenurilor agricole de *eroziune și va proteja apele*; |
| 7) crearea fâșiilor forestiere în ravene și vâlcele pe o suprafață de **20** ha pentru prevenirea, combaterea și stabilizarea alunecărilor de teren; | 6) crearea fâșiilor forestiere în ravene și vâlcele pe o suprafață de **84,79 ha** pentru prevenirea și combaterea stabilizării alunecărilor de teren; |
| 8) amendarea solurilor pe o suprafață de **244** ha pentru ducerea la omogenizarea solului și creșterea productivității acestuia; | Nu a fost realizat. |
| 9) majorarea suprafețelor irigate cu **4445** ha pentru atenuarea secetei pedologice a solului; | 7)majorarea suprafețelor irigate cu **6018** ha pentru atenuarea secetei pedologice a solului; |
| 10) efectuareamăsurilor de protecţie a solului în cadrul practicilor agricole pe o suprafaţă de **3089** ha de terenuri agricole pentru sporirea fertilității solului și majorării recoltelor culturilor agricole. | Nu a fost realizat. |

Totodată, anual de către Ministerul Agriculturii și Industriei Alimentare, au fost elaborate în comun cu autorităţile/instituţiile responsabile de implimentarea Programului de instruire/mediatizare a deținătorilor de terenuri agricole privind măsurile de îmbunătățiri funciare, protecția și sporirea fertilității solurilor.

|  |  |
| --- | --- |
| **Indicatorii de rezultat ce au fost stabiliți în Planul de acțiuni pentru anii 2021-2023.** | **Indicatorii de rezultat ce au fost realizați în Planul de acțiuni pentru anii 2021-2023.** |
| Restructurarea organizaţională a programelor de studii în sistemul de învăţământ agricol prin modernizarea curriculumului şi a programelor de studii, corelându-le cu necesităţile pieţei muncii şi cu convenţiile internaţionale şi Strategia de dezvoltare a agriculturii şi mediului rural din Republica Moldova | Nu a fost realizat. |
| Elaborarea programelor de instruire a deţinătorilor de terenuri agricole privind măsurile de îmbunătăţiri funciare, protecţia şi sporirea fertilităţii solurilor*.*Programe de instruire elaborate;număr de instruiri planificate și organizate;cel puțin **200** anual persoane instruite | Nr. de instruiri planificate -**117**Nr. de persoane instruite planificate - **3.290**Au fost organizate **187** seminare și instruite **6.433** persoane. |
| Formarea formatorilor în domeniul îmbunătăţirilor funciare în scopul instruirii deţinătorilor de terenuri agricoleCel puțin **35** formatori instruiți | instruiți **26** formatori. |
| Creşterea calităţii formării profesionale iniţiale a cadrelor de înaltă calificare în domeniul îmbunătăţirilor funciare, protecţiei şi sporirii fertilităţii solurilor în cadrul programelor de studii superioare de licenţă, master şi doctorat.Cel puțin **166** de cadre de înaltă calificare în programe de studii superioare acreditate. | Nu a fost prezent indicatorii de rezultat. |
| Elaborarea și aprobarea metodologiei studiilor pedologice |  În proces de realizare |
| Elaborarea metodologiei privind organizarea monitoringului stării de calitate a solului Republicii Moldova |  A fost elaborată și aprobată prin Ordinul MAIA nr.168/2023. |
| Elaborarea instrucțiunii metodologice privind studiul de fezabilitate pentru executarea lucrărilor de prevenire și combatere a eroziunii solului | A fost elaborată și aprobată prin decizia Consiliului Științific al IP.IPAPS „N.DIMO”, din data de 08.08.2023 și este plasat pe pagina web. ipaps.md, rubrica publicații. |

Autorităţile/instituţiile responsabile de implimentare a politicilor din domeniul îmbunătățiri funciare, drept motive pentru neasigurarea implementării unor acțiuni stabilite pentru a fi realizate, comunică următoarele:1) *lipsa specialiștilor în domeniu*2) *gradul scăzut de aplicare a proiectelor de îmbunătățiri funciare,protecție, conservare și sporire a fertilităţii solurilor*3) *lipsa prestatorilor de servicii, dotați cu tehnică agricolă modernă, care să presteze servicii de înființare/reabilitare a învelișurilor de ierburi, prietenoase mediului înconjurător.*4)*insuficiența pe piață a materialului săditor forestier, din specii care să corespundă prevederilor proiectelor de execuție dar și condițiilor locale de creștere și dezvoltare.*5) *lipsa alocării terenurilor pe care pot fi efectuate lucrările de împădurire*.6)*imposibilitatea de colectare a contribuției de către  beneficiari aprobați spre finanțare.*Ținând cont de cele menționate, se constată că de către autorităţile/instituţiile responsabile de implimentarea proiectelor subvenționate din bugetul de stat, nu s-a asigurat realizarea indicatorilor stabiliți în Plan.De asemenea, în conformitate cu prevederile pct. 44, subpct2) și 3) din Anexa nr. 1 din Hotărârea Guvernului nr. 864/2020, rapoartele de monitorizare de către Ministerul Agriculturii și Industriei Alimentare, pentru anii 2021-2023(I semestrul, 2023), pot fi vizualizate pe pagina web [www.maia.gov.md](http://www.maia.gov.md/), rubrica Transparență decizională. Rapoarte.Astfel, în scopul executării pct.43 din Hotărârea Guvernului 864/2020 și din considerentul că, Planul menționat expiră în anul 2023, este necesar de elaborat și aprobat un Plan de acțiuni pentru anii 2024-2025.Scopul acestuia, constă în realizarea măsurilor pentru prevenirea și combaterea eroziunii solului, ameliorarea chimică a solurilor, conservare și sporirea fertilității solurilor prin modernizarea şi extinderea sistemului de îmbunătăţiri funciare, implementarea tehnologiilor moderne şi a practicilor agricole prietenoase mediului.  Necesitatea implicării statului prin stimularea activităților de îmbunătățiri funciare,derivă și din prevederile art. 6 și 81 din Codul funciar nr. 828/1991, prin carestatul sprijină material, financiar măsurile de protecţie a terenului ca fundament al dezvoltării durabile a gospodăriilor, (...). Stimularea economică prevede: alocarea mijloacelor de la bugetul de stat și de la bugetele locale pentru restabilirea terenurilor degradate distruse nu din vina deţinătorilor.Prezentul Plan este elaborat pentru perioada 2024-2025, în scopul implementării Programului de îmbunătățiri funciare în scopul asigurării managementului durabil al resurselor de sol pentru anii 2021-2025, precum și în baza rezultatelor implimentării Planului de acțiuni pentru anii 2021-2023, pentru atingerea obiectivelor stabilite către anul 2025, și pentru a realiza măsuri de prevenire, stopare a degradării solurilor şi sporirea fertilităţii acestora și combaterea secetei pedologice.Lucrările de îmbunătățiri funciare, protecție, conservare și sporire a fertilității solurilor sunt necesare pentru:1) a proteja solul împotriva acțiunii mecanice a apei și a vîntului (categorie care cuprinde complexul de lucrări de prevenire și combatere (control) a eroziunii solului);2) a reface (a completa) deficitul de umiditate, (categorie care cuprinde irigațiile);3) a preveni sau a elimina excesul de apă din sol, de la suprafața acestuia (categorie în care se încadrează desecarea și drenajul);4) a restabili solurile degradate (categorie în care se încadrează lucrările de construcție și exploatare a obiectelor hidrotehnice, lucrările de decopertare selectivă şi de copertare a terenurilor degradate, lucrările de ameliorare a solurilor alcalice și saline). |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul dat instituie cadrul juridic al Republicii Moldova în domeniul îmbunătățiri funciare și nu contravine principiilor de funcționare a pieții interne a Uniunii Europene și nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Planului este structurat în conformitate cu pct. 12 din Hotărîrea Guvernului nr.386/2020 cu privire la planificarea, elaborarea, aprobarea, implementarea, monitorizarea și evaluarea documentelor de politici publice. Planul de acțiuni (…) pentru anii 2024-2025, stabilește obiective generale/specifice preluate din partea descriptivă a Programului de îmbunătățiri funciare în scopul asigurării managementului durabil al resurselor de sol pentru anii 2021-2025, acțiuni și indicatori de monitorizare, costuri necesare, termeni de realizare și autorităţile/instituţiileresponsabile de realizarea acțiunilor planificate.Principalele prevederi ale Planului de acțiuni pentru anii 2024-2025 sunt:**Obiectivul nr. 1. Racordarea sistemului de cercetare și învățămînt la prioritățile domeniului pînă în anul 2025.***Acțiunea nr. 1.1*. Actualizarea programelor de studii superioare în domeniul agricol prin modernizarea curriculumului şi a programelor de studii, corelându-le cu necesităţile pieţei muncii şi cu prevederile convenţiilor internaţionale şi a Strategiei Naţionale de Dezvoltare Agricolă şi Rurală pentru anii 2023-2030, aprobată prin Hotărârea Guvernului nr. 56/2023”;*Descrierea acțiunii:*Îndeplinirea acțiunii date este necesară pentru a îndeplini obligaţiunile faţă de Convenţiile internaţionale și implimentarea Strategiei Naționale de Dezvoltare Agricolă și Rurală pentru anii 2023-2030.*Indicatori de rezultat:* Indicatorul de monitorizare este stabilit în Planul de acțiuni (…) pentru anii 2024-2025.*Argumentarea costurilor de implementare a acțiunilor:* Implementarea acțiunii date va fi executată în limitele mijloacelor financiare prevăzute în bugetul de stat pentru ştiinţă şi inovare.*Acțiunea nr. 1.2.* Elaborarea programelor de instruire a deținătorilor de terenuri agricole privind măsurile de îmbunătățiri funciare, protecția și sporirea fertilității solurilor.*Descrierea acțiunii:**Este* necesar de instruit deținătorii de terenuri agricole, autorităţile/instituţiile publice locale prin organizarea și desfășurarea unor seminare zonale și instruirea privind măsurile de îmbunătățiri funciare, protecția și sporirea fertilității solurilor și măsuri de protecţie a solului în cadrul practicilor agricole**, stabilite în documentele de politici și alte acte normative din domeniu**.*Indicatori de rezultat:* Indicatorul de monitorizare este stabilit în Planul de acțiuni (…) pentru anii 2024-2025.Seminarele vor fi organizate cu suportul MAIA, de către ANIF, în conlucrare cu instituțiile responsabile de implimentarea politicilor în domeniu îmbunătățiri funciare.*Argumentarea costurilor de implementare a acțiunilor:* Acțiunea menționată va fi îndeplinită în limitele mijloacelor financiare prevăzute în bugetul de stat pentru instituțiile responsabile de domeniu. *Acțiunea nr. 1.3.* Pregătirea specialiştilor în domeniile științelor solului, îmbunătățiri funciare, (licenţă, masterat, doctorat).Pentru a asigura implementarea cu success a politicilor în domeniu, este necesar de pregătit specialiști în domeniul îmbunătățiri funciare și agropedologiei. Asigurarea cu cadre (specialiști în domeniul îmbunătățiri funciare, pedologi, etc.), a sectorului agricol va sigura executarea lucrărilor de îmbunătățiri funciare, protecție, ameliorare și utilizare durabilă a solurilor, științific argumentată.*Indicatori de rezultat:* Indicatorul de monitorizare este stabilit în Planul de acțiuni (…) pentru anii 2024-2025.*Argumentarea costurilor de implementare a acțiunilor:* Acțiunea menționată va fi îndeplinită în limitele mijloacelor financiare prevăzute în bugetul de stat pentru ştiinţă şi inovare stabilite pentru instituțiile responsabile de domeniu. **Obiectivul nr. 2 Prevenirea și combaterea eroziunii solului pe o suprafață de 1190 hectare terenuri agricole, pînă în anul 2025**.**Obiectiv specific nr. 2.1. Combaterea eroziunii de suprafață pe 45 hectare terenuri agricole pînă în anul 2025.***Acțiunea nr. 2.1.1.* Stimularea măsurilor de protecţie antierozională.*Descrierea acțiunii:*Eroziunea este factorul principal de degradare a solurilor și deșertificare a terenurilor agricole. Conform datelor intituțiilor științifice din domeniul solului, gradul de afectare prin eroziune a terenurilor agricole s-a majorat.Lucrările de protecție antierozională trebuie efectuate pe baza unor proiecte științific fundamentate și argumentate, ce prevăd o abordare sistemică a problemei prevenirii și minimalizării eroziunii solurilor. *Sarcini specifice*: În prezent, prin intermediul ANIF, se vor implimenta proiecte, ce vor cuprinde lucrări de combatere a eroziunii, stimularea înființarea /reabilitării fâșiilor forestiere de protecție a apelor pe terenurile agricole create, etc.Procedura de acordare a subvențiilor în avans este stabilită în Regulamentul privind condițiile și procedura de acordare a subvențiilor în avans pentru proiectele investiționale de îmbunătățiri funciare întru implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025.De asemenea, se propune efectuarea unor lucrări pentru suprafețele supuse alunecărilor de teren. *Sarcini specifice:* Pentru realizarea proiectelor menționate, este necesară stabilirea tipului de sol, compoziția mecanică, caracterul și gradul de salinizare și erodare, adîncimea și gradul de mineralizare a apelor freatice. Concomitent cu analiza pedologică se efectuiază și cercetarea silvopatalogică privind contaminarea solurilor cu dăunători care afectează rădăcinile arborilor.*Indicator de rezultat:* Indicatorul de monitorizare este stabilit în Planul de acțiuni (…) pentru anii 2024-2025.**Obiectiv specific nr. 2.2. Combaterea eroziunii de adîncime pe 110 hectare terenuri agricole pînă în anul 2025***Acțiunea nr. 2.2.1.* Aplicarea măsurilor hidrotehnice și fitoameliorative pe terenurile afectate de ravene.*Descrierea acțiunii:*Eroziunea de adâncime se dezvoltă sub acțiunea ploilor torențiale și precipitațiilor sub formă de zăpadă (cînd se produce topirea) prin scurgerile concentrate de pe versanți. Intensitatea eroziunii în adâncime poate fi apreciată prin diferite metode: prin creșterea lungimii rigolelor și ravenelor, m/an, prin creșterea suprafețelor terenurilor afectate de eroziunea în adâncime, m2/an. După intensitatea de dezvoltare se evidențiază: ravene cu dezvoltare lentă (1 m/an), ravene cu dezvoltare moderată (1-3 m/an), ravene cu dezvoltare puternică (peste 3 m/an).*Măsuri hidrotehnice antierozionale*. Destinația principală a acestora este regularizarea scurgerilor superficiale și de evacuare dirijată a excesului de apă pluvială cu folosirea maximă a depresiunilor naturale ale reliefului și rețelei hidrografice existente (fundul vâlcelelor, albiile pârăiașelor, etc.). *Măsuri agrofitoameliorative antierozionale*. Valorificarea terenurilor cu ravene este cea mai costisitoare măsură din toate lucrările antierozionale. Aceste lucrări includ: astuparea și nivelarea ravenelor și refacerea fertilității solurilor, se realizează în baza de proiecte special elaborate. *Alunecările de teren.* Acestea sunt rezultatul unui proces geologic de formare a reliefului, care se manifestă pe întreg teritoriul republicii și prezintă un pericol permanent. Punerea în valoare a terenurilor afectate de alunecări necesită investiții foarte mari. Cea mai simplă și eficientă soluție este împădurirea cu specii rapid crescătoare (salcâm, plop, salcie).*Impactul economic și social:*Realizarea acțiunii va contribui la asigurarea protecției și stopării eroziunii solului și de asemenea vor asigura protejarea căilor de comunicații, obiectelor sociale etc.*Sarcini specifice:* a) stabilirea (descrierea) conținutului lucrărilor de combatere a eroziunii de interes general care au ca scop organizarea antierozională și hidrologică a teritoriului (crearea reţelei principale de canale, debuşee şi drenuri, cu lucrările aferente folosite pentru dirijarea şi evacuarea apelor de pe versanţi; b) efectuarea lucrărilor de combatere a eroziunii solului în adâncime şi de corectare a torenţilor, inclusiv nivelarea ogaşelor şi ravenelor active, precum şi lucrările fitoameliorative pentru regularizarea scurgerii apelor şi fixarea acestor formaţiuni;c) crearea reţelei de drumuri principale ce se amenajează în scopul prevenirii procesului de eroziune a solului, regularizării scurgerii apelor pe versanţi şi întreţinerii lucrărilor de combatere a eroziunii solului, efectuarea lucrărilor pentru combaterea alunecărilor de teren) etc.*Indicatori de rezultat*: Indicatorul de rezultat diferă în dependență de solicitări de localitate, relief, grad de afectare etc. De asemenea, depinde și de tipurile de lucrări care vor fi proiectate și îndeplinite în acest sens.În cadrul realizării acțiunii date se propune efectuarea unor proiecte în care se va elabora un sistem cadru de combatere a eroziunii solului prin: lucrări de construcție a valurilor și canale, efectuarea lucrărilor de combatere a eroziunii solului în adîncime şi de corectare a torenţilor, inclusiv nivelarea ogaşelor şi ravenelor active etc. Acțiunea data, urmează a fi implimentată de către Agenția Națională de Îmbunătățiri Funciare prin intermediul Agenției de Intervenții și Plăți pentru Agricultură.*Argumentarea costurilor de implementare a acțiunilor.* Costuri concrete pentru fiecare proiect vor fi elaborate de proiectanți prin Devizele de cheltuieli la momentul efectuării lucrărilor date, deoarece acestea diferă în dependență de localitate, relief, grad de afectare, tipurile de lucrări care vor fi proiectate și îndeplinite în acest sens.**Obiectiv specific nr. 2.3. Combaterea eroziunii eoliene (deflația) pe 1035 hectare terenuri agricole pînă în anul 2025.***Acțiunea nr. 2.3.1.* Stimularea înființării/reabilitării fîșiilor forestiere de protecție.*Descrierea acțiunii:*Acțiunea dată prevede efectuarea lucrărilor de înființăre/reabilităre a fîșiilor forestiere paravînt, riverane de protecție a apelor pentru protecția terenurilor.*Impactul economic și social:* Efectuarea lucrărilor date vor contribui esențial la atenuarea efectelor de vînt și apă asupra eroziunii solului și contribuția lor pozitivă la productivitatea terenurilor agricole.*Sarcini specifice:* Pentru realizarea proiectelor date este necesar stabilirea tipului de sol, compoziția mecanică, caracterul și gradul de salinizare și erodare, adîncimea și gradul de mineralizare a apelor freatice. Concomitent cu analiza pedologică se efectuiază și cercetarea silvopatalogică privind contaminarea solurilor cu dăunători care afectează rădăcinile arborilor.*Indicator de rezultat:* Indicatorul de monitorizare este stabilit în Planul de acțiuni (…) pentru anii 2024-2025.***Argumentarea costurilor de implementare a acțiunii*. Conform datelor MAC**-**P costul 1 ha diferă în dependență de tipul de lucrări (Lucrări mecanizate, lucrări manual, material săditor, material (motorina, ș.a), alte lucrări/ material etc.)****Obiectiv nr. 3** **Aplicarea măsurilor de ameliorare a solurilor pe 122 hectare terenuri agricole pînă în anul 2025****Obiectiv specific nr. 3.1. Măsuri de ameliorare chimică pe 122 hectare terenuri agricole pînă în anul 2025.***Acțiunea nr.* 3.1.1. Lucrări de ameliorare a solurilor saraturate (alcalice).*Descrierea acțiunii:*Conform datelor instituțiilor științifice solonețurile ocupă o suprafață de 26 900 ha, iar în complex cu solurile solonețizate 100 mii ha cele mai mari suprafețe se înregistrează în cadrul înălțimii Ciuluc-Soloneț, la periferiile Codrilor și pe dealurile Tigheciului.Factorii care duc la acumularea excesivă de săruri în sol pot fi naturali sau antropogeni cum ar fi: evenimente geologice, care pot măsura concentraţia de săruri din apele subterane şi, prin urmare, din soluri, apele care se revarsă din zone cu substraturi geologice care eliberează cantităţi mari de săruri, irigarea cu ape cu un nivel ridicat de săruri, utilizarea îngrăşămintelor, în special în cazul unei agriculturi intensive, contaminarea solurilor cu ape cu un nivel de săruri ridicate etc.Salinitatea este unul dintre cele mai răspândite procese de degradare a solului. Salinizarea solului afectează aproximativ 1,3 milioane de hectare din Uniunea Europeană. Aceasta este privită ca o cauză principală a deşertificării şi este o formă gravă de degradare a solului.În acest scop este necesar elaborarea și implementarea proiectelor de ameliorare (amendare) a solonețurilor. *Impactul economic și social:* Efectuarea lucrărilor de ameliorare a solonețurilor și solurilor solonețizate va conduce la omogenizarea învelișului de sol a terenurilor agricole și creșterea productivității acestora. De asemenea, utilizarea nămolului de defecație de la fabricile de zahăr în calitate de amendament va contribui la ameliorarea situației ecologice din cadrul arealelor de stocare a acestui deșeu. *Sarcini specifice:* Pentru realizarea proiectelor de amendare a solurilor alcalice și alcalizate se impune studierea fizico-chimică a acestora, dar și a indicilor de calitate a nămolului de defecație utilizat. Este absolut necesar aplicarea deșeurilor calcice în comun cu gunoiul de grajd pentru sporirea solubilității amendamentului.De asemenea, se recomandă utilizarea îngrășămintelor minerale fiziologic acide.*Indicator de rezultat:* Indicatorul de monitorizare este stabilit în Planul de acțiuni (…) pentru anii 2024-2025.*Argumentarea costurilor de implementare a acțiunilor.* Costul unui hectar de ameliorare chimică poate fi stabilit la etapa elaborării proiectului.**Obiectiv specific nr. 3.2.*Ameliorarea hidrică (amenajări de irigare) prin majorarea suprafețelor irigate cu 3825 hectare până în anul 2025****3.2.1.Stimularea reabilitării sistemelor de irigare pentru atenuarea secetei pedologice**Descrierea acțiuni:* Seceta care persistă în urma schimbărilor climaterice afectează producția agricolă și, implicit, securitatea alimentară a țării.Irigația este principala măsură eficientă de optimizare a regimului de umiditate a solului în perioada de vegetație a plantelor. În rezultat, este necesar restabilirea sistemelor de irigare și/sau desecare.Conform Studiul Diagnostic al Infrastructurii de Irigare, bunurile din componența infrastructurii hidrotehnice, include: 88 sisteme centralizate de irigare, în cadrul cărora sunt 276 stații de pompare, dintre care 103 stații destinate captării apei din sursă și 173 stații de pompare a apei din bazinele de compensare în aria de deservire și **20** sisteme centralizate de desecare, care includ 41 stații de pompare a apei din aria drenată.Ținând-se cont de gradul de uzură fizică și morală a sistemelor centrale pentru irigare, starea tehnică în care se află sistemele centralizate de irigare în prezent este următoarea:**51%** din totalul celor 77 SCI sunt ruinate/distruse;**22%** sunt nefuncționale;**27%** sunt funcționale/parțial/criteriul funcționalității stațiilor de pompare este unul relativ. *Impactul economic și social:* Stimularea reabilitării sistemelor de irigare pentru atenuarea secetei pedologice, va contribui semnificativ la îmbunătățirea calității solurilor, diminuând seceta pedologică*.* *Sarcini specifice*: Pentru realizarea lucrărilor de reabilitare/construcție sistemelor de irigare se impune necesitatea elaborării studiului de fezabilitate, și alte lucrări. *Indicatorii de rezultat:* Indicatorul de monitorizare este stabilit în Planul de acțiuni (…) pentru anii 2024-2025.*Argumentarea costurilor de implementare a acțiunilor:* Reabilitarea/construcția sistemelor centralizate de irigare, cât și sistemele de irigare la scară mică, (pentru fiecare caz aparte), la bază se ia proiectul de execuție, elaborat în baza unui studiu de fezabilitate.Pentru planificarea costurilor de implementarea lucrărilor nominalizate, au fost luate ca referință, proiectele de execuție de reabilitare a sistemelor centralizate de irigare ce vor fi implementate cu suportul Băncii Mondiale. Valoarea lucrărilor de reabilitare/construcție a sistemelor centralizate de irigare, a unui hectar de teren irigabil, variază de la 107,8 mii lei/ha - 138,6 mii lei/ha reabilitat/construit. Lucrările date constau din : reabilitarea clădirilor și echipamentelor stațiilor de pompare, de automatizare și evidență a apei pompate, construcțiilor hidrotehnice, conductelor magistrale, principale, terțiare, a infrastructurii de colectare și evacuare a surplusului de ape. Implementarea acțiunii date, va fi asigurată prin intermediul Agenției Naționale de Îmbunătățiri Funciare și proiectelor MAC-P și IFAD.**Obiectivul nr. 4 Conservarea şi sporirea fertilităţii solurilor pe o suprafață de 631 hectare terenuri agricole pînă în anul 2025.***Acțiunea nr. 4.1.* Stimularea măsurile de protecţie a solului în cadrul practicilor agricole **(măsuri de prevenire a degradării și refacerii structurii solului)**.*Descrierea acțiunii:* Măsurile de protecţie a solului în cadrul practicilor agricole au ca scop prevenirea proceselor de degradare a solului, sporirea fertilității și capacității lui de producție. Agricultura practicată la cernoziomuri poate fi viabilă numai în condițiile unui bilanț neutru sau pozitiv al humusului. Cernoziomurile, cota cărora constituie 70 % din învelișul de sol, datorită exploatării îndelungate, fără respectarea asolamentelor, tehnologiilor de cultivare a plantelor etc., au degradat, în deosebi prin dehumificare (pierderea materiei organice), secătuire în elemente nutritive (NPK), destructurare și compactare secundară. Prin Hotărîrea Guvernului nr. 1157/2008 au fost aprobate Reglementării tehnice „Măsurile de protecţie a solului în cadrul practicilor agricole”. Astfel,Reglementarea tehnică stabileşte măsuri de prevenire a proceselor de degradare a solului, ce survin natural şi pot fi cauzate de lucrările agricole ce subminează capacitatea solului de a-şi îndeplini funcţiile sale, precum şi cerinţe faţă de utilizatorii de terenuri agricole de a aplica măsuri preventive de ordin organizatoric, agrotehnic, fitoameliorativ şi hidrotehnic, în cazul în care, ca rezultat al folosirii terenurilor, pot apărea degradarea şi impedimente în realizarea funcţiilor naturale ale solului (ambiante, economice, sociale şi culturale).În acest sens, se propune stimularea efectuării măsurilor de prevenire a degradării și refacerii structurii solului, conform măsurii stabilite în Hotărîrea Guvernului nr. 1157/2008 (Suprafața ocupată cu culturi siderale și suprafața ocupată cu culturi leguminoase). Masurile propuse sunt orientate pentru prevenirea degradarii și refacerii structurii solului, acesta fiind responsabilă de capacitatea solului de a acumula, conserva și utiliza rational resursele de apă din sol în conformitate cu necesitățile plantelor și de reducere a efectelor secetei. Includerea în asolament a ogorului sideral și culturilor leguminoase contribuie la sustenabilizarea procesului de formare a humusului și de formare a structurii graunțoase. Realizarea acestui obiectiv necesită a fi stimulat din urmatoarele considerente: Ogorul sideral presupune excluderea terenului din producere. *Impactul economic şi social*: Rezultatele obținute vor contribui la sporirea fertilității solurilor, respectiv majorarea recoltelor culturilor agricole. *Indicator de rezultat*. Indicatorul de monitorizare este stabilit în Planul de acțiuni (…) pentru anii 2024-2025.*Argumentarea costurilor de implementare a acțiunilor*. Costul unui hectar cu culturi siderale și leguminoase poate fi stabilit la etapa elaborării proiectului. |
| **5. Fundamentarea economico-financiară** |
| Conform Obiectivelor/acțiunilor planificate au fost estimate mjloacele financiare necesare pentru realizarea acestora de către autorităţile/instituţiileresponsabilie indicate în Planul de acțiuni (…) pentru anii 2024-2025. **Costrurile de implementare a Planului de acțiuni 2024-2025(pe perioada de 2 ani), sunt redate în tabelul nr. 1.**Tabela nr. 1

|  |  |  |
| --- | --- | --- |
| **Nr.** | **Denumirea Obiectivului** | **Mijloacele financiare planificate, mii. lei** |
| **TOTAL:** | **2024-2025** |
| **buget de stat** | **Surse externe** |
| **1.** | **Obiectiv nr. 1 Racordarea sistemului de cercetare și învățămînt la prioritățile domeniului** | 1250 | 1250 |  |
| **2.** | **Obiectiv nr. 2 Aplicarea măsurilor pentru prevenirea și combaterea eroziunii solului** | 21142 | 4142 | 17000 |
| **3.** | **Obiectiv nr. 3 Aplicarea măsurilor de ameliorare a solurilor** | 373743 | 1190 | 372553 |
| **4.** | **Obiectivul nr. 4 Aplicarea măsurilor de conservare şi sporire a fertilităţii solurilor** | 4668 | 4698 | - |
|  | **TOTAL Program:** | **400833** | **11280** | **389553** |

Menționăm că, în unele acțiuni planificate la Obiectivul nr. 2 din proiectul Planului de acțiuni (…) pentru anii 2024-2025, sunt stabiliți indicatorii de monitorizare ce se stimulează cu suportul partenerilor externi prin intermediul proiectului MAC-P și IFAD.De asemenea, acțiunile stabilite la Obiectivul nr. 2, Obiectiv specific nr. 2.1., Obiectiv specific nr.2.2, acțiunea 2.2.1, Obiectiv specific nr.2.3, acțiunea 2.3.1 (indicator de monitorizare fâșii forestiere paravânt), Obiectivul nr. 3, Obiectiv specific nr. 3.1., acțiunea 3.1.1 și Obectivul nr.4, acțiunea 4.1 din proiectul Planului de acțiuni (…) pentru anii 2024-2025, urmează a fi implimentate de către ANIF, prin intermediul Agenției de Intervenții și Plăți în Agricultură, cu acordarea subvențiilor în avans pentru proiectele investiționale de îmbunătățiri funciare. Linia bugetară de program este în prezent denumită „Valorificarea terenurilor noi si sporirea fertilitatii solurilor”, planificată în CBTM pentru anii 2024-2025.**Procedura de acordare a subvențiilor în avans pentru proiectele de îmbunătățiri funciare (buget de stat), este stabilită în Hotărțrea Guvernului 864/2023.**Finanțarea cheltuielilor prevăzute în Planul de acțiuni privind implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025, se vor efectua din contul și în limita alocațiilor bugetare aprobate anual în bugetele autorităților/instituțiilor implicate și din alte surse financiare legale. |
| **6. Modul de încorporare a actului în cadrul normativ în vigoare** |
| În rezultatul aprobării proiectului de hotărâre a Guvernului pentru aprobarea Planului de acțiuni pentru anii 2024-2025, privind implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025, nu este necesar elaborarea și aprobarea altor acte normative. |
| **7. Avizarea și consultarea publică a proiectului** |
| Anunțul privind privind inițierea elaborării proiectului Hotărârii Guvernului cu privire la aprobarea Planului de acțiuni pentru anii 2024-2025, privind implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025, este plasat pe pagina web a Ministerului la adresa [**www.maia.gov.md**](http://www.maia.gov.md), la rubrica, Transparenţă decizională - „Proiecte de documente”. |
| **8. Constatările expertizei anticorupție** |
| Proiectul nu necesită expertiza anticorupție de către Centrul Național Anticorupție în conformitate cu art. 35 al Legii nr. 100/2017 cu privire la actele normative (se anexează). |
| **9. Constatările expertizei de compatibilitate** |
| Proiectul nu cade sub incidența art. 36 din Legea nr. 100/2017 cu privire la actele normative. |
| **10. Constatările expertizei juridice** |
| Proiectul a fost supus expertizei juridice de către Ministerul Justiției în conformitate cu art. 37 al Legii nr. 100/2017 cu privire la actele normative. |
| **11. Constatările altor expertize** |
| Proiectul de hotărâre a Guvernului pentru aprobarea Planului de acțiuni pentru anii 2024-2025, privind implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025, nu conține prevederi ce reglementează activitatea de întreprinzător conform prevederilor Legii nr. 235/2006 cu privire la principiile de bază de reglementare a activității de întreprinzător. |

**Secretar de Stat Vasile ȘARBAN**